**KAKO DO MESTNEGA MUZEJA LJUBLJANA**

**Peš pot od najbližje avtobusne postaje Križanke**

**- izstop na postaji Križanke v smeri proti centru mesta**

Po izstopu iz avtobusa pojdi desno ob robu pločnika, kakih 50 korakov do konca, kjer je tudi semafor. A pozor! Ta je brez zvoka, zato prisluhni. Če slišiš šum ali start vozečih avtomobilov na desni, pomeni, da imaš ti zeleno luč in lahko prečkaš Emonsko cesto. Ko znova stopiš na pločnik zavij polagoma na levo. Na tvoji desni te spremlja zid, enkrat je prekinjen. Pojdi ob njem najprej (kakih 100 korakov), nato pa se podaj na levo stran do roba pločnika in ob njem vseskozi do muzeja. Pločnik je sprva malo prekinjen zaradi prehoda za pešce, nato pa zavija v desno na Trg francoske revolucije, ki je peš cona. Zato lahko izstopiš iz pločnika in greš ob njem naravnost (kakih 90 korakov). Na pločniku so namreč ovire - stebriči za zastave. Ko prideš do konca pločnika, se rahlo obrni na levo in še 8 korakov te loči do velikih lesenih vrat v muzej. Vstopi, potem se skozi steklena vrata podaj rahlo v levo in poišči vhod čez dve stopnici k muzejski blagajni. Dobrodošel v Mestnem muzeju Ljubljana.

**- izstop na postaji Križanke v smeri Šentjakobski most**

Po izstopu pojdi naravnost do zida hiše in nato levo ob njem do konca pločnika, kjer je semafor - brez zvočnega signala. Zato prisluhni. Če slišiš šum ali start vozečih avtomobilov na levi, pomeni, da imaš tudi ti zeleno luč in da lahko prečkaš Emonsko cesto. Ko znova stopiš na pločnik znova zavij polagoma na levo ob robu pločnika do naslednjega semaforja, ki ima zvočni signal za prečkanje ceste. Prečkaj in pojdi naravnost na pločnik do zidu Križank. Nato levo, ob njem, mimo stopnic in spet ob zidu. Pojdi ob njem najprej (kakih 100 korakov), nato pa se podaj na levo stran do roba pločnika in ob njem vseskozi do muzeja. Pločnik je sprva malo prekinjen zaradi prehoda za pešce, nato pa zavija v desno na Trg francoske revolucije, ki je peš cona. Zato lahko izstopiš iz pločnika in greš ob njem naravnost (kakih 90 korakov). Na pločniku so namreč ovire - stebriči za zastave. Ko prideš do konca pločnika, se rahlo obrni na levo in še 8 korakov te loči do velikih lesenih vrat v muzej. Vstopi, potem se skozi steklena vrata podaj rahlo v levo in poišči vhod čez dve stopnici k muzejski blagajni. Dobrodošel v Mestnem muzeju Ljubljana.